CELEX: 32011R1353
Language: sl
Date: 2011-12-20 00:00:00
Title: Izvedbena uredba Komisije (EU) št. 1353/2011 z dne 20. decembra 2011 o spremembi Uredbe (ES) št. 883/2006 o podrobnih pravilih za uporabo Uredbe Sveta (ES) št. 1290/2005 v zvezi z vodenjem računovodskih evidenc plačilnih agencij, izjavami o izdatkih in prejemkih ter pogojih za povračila izdatkov v okviru EKJS in EKSRP

21.12.2011   
            
            
               SL
            
            
               Uradni list Evropske unije
            
            
               L 338/35
            
         IZVEDBENA UREDBA KOMISIJE (EU) št. 1353/2011
   z dne 20. decembra 2011
   o spremembi Uredbe (ES) št. 883/2006 o podrobnih pravilih za uporabo Uredbe Sveta (ES) št. 1290/2005 v zvezi z vodenjem računovodskih evidenc plačilnih agencij, izjavami o izdatkih in prejemkih ter pogojih za povračila izdatkov v okviru EKJS in EKSRP
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) in zlasti člena 42 Uredbe,
   ob upoštevanju naslednjega:
   
               (1)
            
            
               Člen 70[(4c)] Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (2), dopušča, da se lahko stopnja prispevka EKSRP za države članice, ki se soočajo z resnimi težavami lastne finančne stabilnosti, poveča največ do 95 %.
            
         
               (2)
            
            
               Da bi države članice lahko čimprej uživale ugodnosti iz povečane stopnje sofinanciranja, se spremenijo pravila za izračun prispevka Unije, v okviru računov EKSRP, določenih z Uredbo Komisije (ES) št. 883/2006 (3), s takojšnjim začetkom veljave.
            
         
               (3)
            
            
               Uredbo Sveta (ES) št. 883/2006 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora za kmetijske sklade –
            
         SPREJELA NASLEDNJO UREDBO:
   Člen 1
   Členu 17(1) Uredbe (ES) št. 883/2006 se doda naslednji pododstavek:
   
      „Z odstopanjem od prvega pododstavka za spremenjene programe za razvoj podeželja se prispevek Unije v skladu s členom 70[(4c)] Uredbe Sveta (ES) št. 1698/2005 za čas veljavnosti odstopanja iz člena 70[(4c)] te Uredbe izračuna na podlagi načrta financiranja, ki je veljal na zadnji dan referenčnega obdobja. Za zadnje referenčno obdobje, za katero velja odstopanje iz člena 70[(4c)] Uredbe Sveta (ES) št. 1698/2005, morajo biti v izjavi o izdatkih iz člena 16 ločeno navedeni izdatki, knjiženi pred koncem veljavnosti odstopanja in po njej. Prispevek, ki ga Unija izplača na podlagi teh podreferenčnih obdobij, se izračuna v skladu z načrtom financiranja, ki je v veljavi v posameznem podreferenčnem obdobju“
   
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 209, 11.8.2005, str. 1.
   
      (2)  UL L 277, 21.10.2005, str. 1.
   
      (3)  UL L 171, 23.6.2006, str. 1.